# Euroopa Liidu C 106A/21.

| | ISSN 1977-0898 |
| --- | --- |
| Euroopa Liidu
  Teataja | C 106A |
| | |
| Eestikeelne väljaanne | Teave ja teatised | 61. aastakäik21. märts 2018 |

ISSN 1977-0898

Euroopa Liidu

Teataja

C 106A

Eestikeelne väljaanne

Teave ja teatised

61. aastakäik21. märts 2018

---

| Teatis nr | Sisukord | Lehekülg |
| --- | --- | --- |
| | V   Teated |
| | HALDUSMENETLUSED |
| | Euroopa Komisjon |
| 2018/C 106 A/01 | EUROSTAT — Teade vaba ametikoha täitmise kohta: asepeadirektor (AD 15) – Luxembourg (Personalieeskirjade artikli 29 lõige 2) — COM/2018/10378 | 1 |

Teatis nr

Sisukord

Lehekülg

V   Teated

HALDUSMENETLUSED

Euroopa Komisjon

2018/C 106 A/01

EUROSTAT — Teade vaba ametikoha täitmise kohta: asepeadirektor (AD 15) – Luxembourg (Personalieeskirjade artikli 29 lõige 2) — COM/2018/10378

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 21.3.2018 | ET | Euroopa Liidu Teataja | CA 106/1 |
| --- | --- | --- | --- |

21.3.2018

ET

Euroopa Liidu Teataja

CA 106/1

---

EUROSTAT

Teade vaba ametikoha täitmise kohta: asepeadirektor (AD 15) – Luxembourg

(Personalieeskirjade artikli 29 lõige 2)

COM/2018/10378

(2018/C 106 A/01)

Eurostat

Eurostat on Euroopa Komisjoni peadirektoraat, mille ülesanne on varustada Euroopa Liitu kõrgetasemelise statistikaga. Seda statistikat kasutavad ka Euroopa institutsioonid, liikmesriigid, finantsturud, ettevõtjad, meedia ja üldsus.

Eurostat vastutab Euroopa statistikasüsteemi juhtimise kooskõlastamise ja tugevdamise eest, pakkudes kõigile kasutajatele õigeaegset, usaldusväärset ja võrreldavat statistikat ELi tasandil. Samuti vastutab ta kõigi ELi statistikaalast seadust käsitlevate ettepanekute eest. Eurostati vastutusalasse kuulub ka statistikasüsteemide tõhustamine kandidaatriikides ja laiemas rahvusvahelises kogukonnas.

Eurostati asepeadirektori vastutusalasse kuulub direktoraatide B, E, F ja G juhtimine, kus töötab kokku ligikaudu 550 töötajat (sealhulgas ajutised töötajad ja praktikandid). Asepeadirektor allub Eurostati peadirektorile, kes on ühtlasi ka Euroopa Liidu peastatistik. Eurostat asub Luxembourgis.

Pakutav ametikoht

Asepeadirektor toetab peadirektorit Eurostati tegevuse üldises strateegilises kavandamises ja juhtimises, vastutades eelkõige metoodika, ettevõtlusstatistika- ja infotehnoloogiateenuste direktoraadi (ESTAT.B), piirkondliku ja valdkondliku statistika direktoraadi (ESTAT.E), sotsiaalstatistika direktoraadi (ESTAT.F), üldise ettevõtlusstatistika direktoraadi (ESTAT.G) ning suurandmete töörühma tegevuse eest.

Ta juhib ja kontrollib otseselt tema alluvuses olevate üksuste tööd ning osaleb muu hulgas Eurostati strateegia ja töökavade koostamises ja rakendamises, Euroopa statistika arendamises, koostamises ja levitamises ning esindab Eurostati kõrgetasemelistel kohtumistel ja üritustel.

Asepeadirektor tegutseb peadirektori suuniste alusel ning asendab peadirektorit tema äraolekul.

Sobiv kandidaat

Edukas kandidaat peab olema väljapaistev ja dünaamiline spetsialist, kes vastab järgmistele tingimustele:

| — | suurepärane analüüsivõime, suutlikkus teha kindlaks põhiprobleemid, sõnastada strateegilised eesmärgid ning töötada välja konkreetsed ja realistlikud tegevuskavad; |
| --- | --- |

—

suurepärane analüüsivõime, suutlikkus teha kindlaks põhiprobleemid, sõnastada strateegilised eesmärgid ning töötada välja konkreetsed ja realistlikud tegevuskavad;

| — | edukas eestvedaja, juht ja suhtleja, kes suudab hallata suuri meeskondi ja rahalisi vahendeid; |
| --- | --- |

—

edukas eestvedaja, juht ja suhtleja, kes suudab hallata suuri meeskondi ja rahalisi vahendeid;

| — | suurepärane võime püstitada prioriteete ja neile keskenduda, tagada järelmeetmete võtmine, hinnata edusamme ning teostada rakendamise järelevalvet; |
| --- | --- |

—

suurepärane võime püstitada prioriteete ja neile keskenduda, tagada järelmeetmete võtmine, hinnata edusamme ning teostada rakendamise järelevalvet;

| — | kõrgel tasemel suhtlemise, otsuste langetamise ja läbirääkimiste oskus ning väga hea võime suhelda kõigi huvirühmadega nii komisjoni sees kui ka väljaspool seda tulemuslikult ja tõhusalt ning luua nendega usaldusväärsed suhted; |
| --- | --- |

—

kõrgel tasemel suhtlemise, otsuste langetamise ja läbirääkimiste oskus ning väga hea võime suhelda kõigi huvirühmadega nii komisjoni sees kui ka väljaspool seda tulemuslikult ja tõhusalt ning luua nendega usaldusväärsed suhted;

| — | väga head teadmised poliitikavaldkondade kohta, mis kuuluvad Eurostati pädevusse ning täpsemalt asepeadirektori ametiülesannete hulka. |
| --- | --- |

—

väga head teadmised poliitikavaldkondade kohta, mis kuuluvad Eurostati pädevusse ning täpsemalt asepeadirektori ametiülesannete hulka.

Nõuded kandidaadile (sobivuskriteeriumid)

Kandidaadid, kes soovivad valikumenetluses osaleda, peavad avalduse esitamise tähtpäeval vastama järgmistele ametlikele tingimustele.

Kodakondsus: kandidaat peab olema Euroopa Liidu liikmesriigi kodanik.

Akadeemiline kraad või diplom: kandidaadil peab olema:

| i) | lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat; |
| --- | --- |

i)

lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat;

| ii) | või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast töökogemust ei arvestata järgnevalt nõutud ülikoolijärgse erialase töökogemuse hulka). |
| --- | --- |

ii)

või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast töökogemust ei arvestata järgnevalt nõutud ülikoolijärgse erialase töökogemuse hulka).

Töökogemus: kandidaadil peab olema vähemalt 15aastane ülikoolijärgne töökogemus erialal ja tasemel, mis vastab eespool osutatud kvalifikatsioonile.

Juhtimiskogemus: vähemalt viis aastat kõnealusest erialasest töökogemusest peab olema saadud kõrgemal juhtival ametikohal, (1) mis on otseselt seotud valdkonnaga, millega kandidaat tegeleks pakutaval ametikohal.

Keeleoskus: kandidaat peab valdama üht Euroopa Liidu ametlikku keelt (2) väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaadid täidavad nõuet osata rahuldaval tasemel mõnda teist ELi ametlikku keelt. Selleks võib osa vestlusest toimuda kõnealuses teises keeles.

Vanusepiirang: kandidaadi vanus peab olema alla ametliku pensioniea, mis Euroopa Liidu ametnike puhul algab selle kuu lõpus, mille jooksul nad saavad 66aastaseks (vt personalieeskirjade artikli 52 punkt a) (3).

Sõltumatus ja huvide deklaratsioon

Enne ametiülesannete täitmise alustamist peab kandidaat esitama deklaratsiooni, et ta tegutseb sõltumatult avalikes huvides ja tal ei ole huvisid, mis võivad ohustada tema sõltumatust.

Ametisse nimetamine ja teenistustingimused

Euroopa Komisjon valib Eurostati peadirektori ja nimetab ta ametisse personalivaliku- ja värbamismenetluse kohaselt (vt ka ülevaatlik dokument, mis käsitleb kõrgema järgu ametnike suhtes kohaldatavat poliitikat) (4). Valikumenetluse käigus peavad kandidaadid, kes on kutsutud vestlusele ametisse nimetamise küsimustega tegelevasse komisjoni nõuandekomiteesse, enne vestlust osalema ka hindamiskeskuses väliste värbamisnõustajate korraldataval hindamisel.

Korralduslikel kaalutlustel ja selleks, et valikumenetluse saaks nii kandidaatide kui ka institutsiooni huvides võimalikult kiiresti lõpule viia, toimub valikumenetlus ainult inglise ja/või prantsuse keeles (5).

Palga- ja teenistustingimused on sätestatud Euroopa Liidu personalieeskirjade palgaastme AD 15 ametnikke käsitlevas osas. Juhime kandidaatide tähelepanu sellele, et personalieeskirjade kohaselt peavad kõik uued töötajad läbima üheksakuulise katseaja.

Eurostati asepeadirektori ametikoht asub Luxembourgis.

Võrdsed võimalused

Euroopa Komisjon järgib aktiivselt võrdsete võimaluste poliitikat (eelkõige soolise võrdõiguslikkuse osas) eesmärgiga suurendada naiste esindatust kõrgema juhtkonna tasemel. Seetõttu ootab komisjon eriti naiskandidaatide avaldusi.

Avalduse esitamise kord

Kontrollige enne avalduse esitamist hoolikalt, kas Te täidate kõik sobivuskriteeriumid („Nõuded kandidaadile“), eriti diplomi ja erialase töökogemuse ning keeleoskuse kohta kehtestatud nõuded. Kandidaadid, kes ei täida sobivuskriteeriume, langevad valikumenetlusest automaatselt välja.

Kandideerimisavalduse esitamiseks tuleb registreeruda veebisaidil

https://ec.europa.eu/dgs/human-resources/seniormanagementvacancies/

ja järgida valikumenetluse etappe käsitlevaid juhiseid.

Teil peab olema toimiv e-posti aadress. Seda kasutatakse registreerimise kinnitamiseks ning ühenduse pidamiseks kogu valikumenetluse käigus. Seepärast tuleb Euroopa Komisjoni teavitada e-posti aadressi muutumisest.

Avaldusele tuleb lisada PDF-vormingus elulookirjeldus ja täita veebis motivatsioonikiri (kuni 8 000 tähemärki). Korralduslikel kaalutlustel ja selleks, et valikumenetluse saaks nii kandidaatide kui ka institutsiooni huvides võimalikult kiiresti lõpule viia, peab nii elulookirjeldus kui ka motivatsioonikiri olema inglise, prantsuse või saksa keeles.

Veebipõhise registreerumise lõpetamisel saate e-kirja, milles kinnitatakse, et kandideerimisavaldus on registreeritud. Kiri sisaldab ka registreerimisnumbrit, mis on teie viitenumbriks kõigis kandideerimisega seotud küsimustes. Kui te registreerimisnumbriga e-kirja ei saanud, siis avalduse esitamine ebaõnnestus.

Juhime tähelepanu sellele, et avalduse läbivaatamise käiku ei saa veebis jälgida. Euroopa Komisjon võtab teiega avalduse asjus ise ühendust.

Kui teil on vaja lisateavet ja/või kui peaks tekkima tehnilisi probleeme, saatke meile e-kiri aadressil HR-MANAGEMENT-ONLINE@ec.europa.eu

Tähtpäev

Registreerumise tähtpäev on 24. aprill 2018 kell 12:00 päeval Brüsseli aja järgi ja pärast seda ei ole enam võimalik veebis registreeruda.

Õigeaegse veebis registreerumise eest vastutab kandidaat ise. Soovitame tungivalt mitte oodata registreerumisega viimaste päevadeni, sest avalduse täitmine veebilehel võib interneti koormatuse või internetiühenduse häire tõttu enne täitmise lõpetamist katkeda ja sel juhul tuleb teil kogu protsessi korrata. Pärast registreerumise tähtpäeva möödumist andmeid enam lisada ei saa. Hilinenud kandideerimisavaldusi vastu ei võeta.

Oluline teave kandidaatidele

Tuletame kandidaatidele meelde, et valikukomisjoni töö on konfidentsiaalne. Kandidaadil on keelatud võtta otse või kaudselt, isiklikult või kellegi kaasabil ühendust komisjoni liikmetega.

Isikuandmete kaitse

Euroopa Komisjon tagab, et kandidaatide isikuandmete töötlemisel peetakse kinni Euroopa Parlamendi ja nõukogu 18. detsembri 2000. aasta määrusest (EÜ) nr 45/2001 üksikisikute kaitse kohta isikuandmete töötlemisel ELi institutsioonides ja asutustes ning selliste andmete vaba liikumise kohta (6).

---

(1)  Elulookirjelduses peaks kandidaat vähemalt nende viie aasta kohta, mille jooksul ta töötas kõrgel juhtival ametikohal, esitama järgmised andmed: 1) ametinimetus ja -ülesanded, 2) alluvate arv ametikohal/-kohtadel, 3) hallatud eelarve suurus, ning 4) kõrgemate ja madalamate hierarhiliste tasemete arv ning sama tasandi kolleegide arv.

(2)  http://eur-lex.europa.eu/legal-content/EN/TXT/PDF/?uri=CELEX:01958R0001-20130701&qid=1408533709461&from=ET

(3)  http://eur-lex.europa.eu/legal-content/ET/TXT/PDF/?uri=CELEX:01962R0031-20140701&from=ET

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  Valikukomisjon tagab, et ei eelistata kõnealuseid keeli emakeelena rääkivaid kandidaate.

(6)  EÜT L 8, 12.1.2001, lk 1.

---